EkBass/fiwiki-20250220-pages-articles huggingface dataset:
Heikki Vanhanen

Heikki Tapani Vanhanen (s. 18. heinäkuuta 1958 Janakkala) on aktiiviuransa päättänyt suomalainen kuulantyöntäjä. Uransa aikana hän edusti Tervakosken Pyrkivää, Hyvinkään Tahkoa, Hämeenlinnan Tarmoa sekä Janakkalan Janaa ja hänen valmentajanaan toimi Armas Vanhanen. Kalevan kisoista Vanhanen saavutti kuulantyönnön pronssia vuonna 1981. Lisäksi sisäratojen SM-kilpailuista hän voitti kultaa vuonna 1980. Ennätyksikseen Vanhanen työnsi ulkoradoilla 18,94 metriä (1981) ja hallissa 18,06 metriä (1980). Virallisiin kilpailuihin hän ei ole osallistunut vuoden 1988 jälkeen. == Lähteet == Luokka:Suomalaiset kuulantyöntäjät Luokka:Vuonna 1958 syntyneet Luokka:Elävät henkilöt
Mangaaninitraatti

Mangaaninitraatti (Mn(NO3)2) on mangaani- ja nitraatti-ionien muodostama epäorgaaninen ioniyhdiste. Yhdistettä voidaan käyttää muun muassa keramiikkapigmenttinä ja muiden mangaaniyhdisteiden valmistukseen. ==Ominaisuudet== Kidevedettömänä mangaaninitraatti on huoneenlämpötilassa hygroskooppista väritöntä kiteistä ainetta. Yhdisteellä on myös useita kidevedellisiä muotoja. Niitä ovat esimerkiksi monohydraatti (Mn(NO3)2·H2O), dihydraatti (Mn(NO3)2·2H2O), tetrahydraatti (Mn(NO3)2·4H2O) ja heksahydraatti (Mn(NO3)2·6H2O). Mangaaninitraatin hydraatit ovat vaaleanpunaisia tai ruusunpunaisia kiteisiä yhdisteitä, joilla on usein suhteellisen alhainen sulamislämpötila (25–35 °C). Mangaaninitraatti ja erityisesti sen hydraatit liukenevat runsaasti veteen. Tämän lisäksi sitä liuottavat eräät orgaaniset liuottimet kuten etanoli, dioksaani ja tetrahydrofuraani. Kuumennettaessa yhdistettä voimakkaasti se hajoaa mangaanidioksidiksi ja typen oksideiksi.Kenneth Pisarczyk: Manganese Compounds, Kirk-Othmer Encyclopedia of Chemical Technology, John Wiley & Sons, New York, 2005. Viitattu 24.8.2017. :Mn(NO3)2 → MnO2 \+ 2 NO2 ==Valmistus ja käyttö== Mangaaninitraattia valmistetaan liuottamalla mangaani(II)karbonaattia tai mangaanioksidia typpihappoon tai epäpuhtaasta mangaanidioksidista typpihapon ja typpihapokkeen seoksen avulla. Näin muodostuu kidevedellistä yhdistettä, josta kidevesi voidaan poistaa dityppipentoksidin avulla. Mangaaninitraattia käytetään muiden mangaaniyhdisteiden, erityisesti korkean puhtausasteen mangaanioksidien valmistamiseen. Tämän lisäksi sitä voidaan käyttää keramiikan värjäämiseen. :MnO + 2 HNO3 → Mn(NO3)2 \+ 2 H2O ==Lähteet== Luokka:Mangaaniyhdisteet Luokka:Nitraatit
Hannu Polvi

Hannu Alfred Polvi (29. marraskuuta 1948 Ylivieska – 29. syyskuuta 2008) oli suomalainen moukarinheittäjä. Uransa aikana hän edusti Hämeenlinnan Tarmoa, Tampereen Pyrintöä sekä Ylivieskan Kuulaa ja hänen valmentajanaan toimi vuosien 1972-1981 aikana Taisto Polvi. Kalevan kisoista Polvi saavutti moukarinheiton kultaa vuonna 1978, hopeaa vuosina 1976 ja 1977 sekä pronssia vuosina 1979 ja 1981. Ennätyksikseen hän heitti ulkoradoilla 74,74 metriä (1981). Polvi paransi moukarinheiton Suomen ennätystä kolmeen otteeseen tuloksilla 73,08 (4. syyskuuta 1976), 73,12 (13. heinäkuuta 1978) ja 73,84 (5. elokuuta 1978).MIESTEN SUOMEN ENNÄTYSTEN KEHITYS ULKORADOILLA == Lähteet == Luokka:Suomalaiset moukarinheittäjät Luokka:Vuonna 1948 syntyneet Luokka:Vuonna 2008 kuolleet
Anita Erämies

Anita Erämies (s. 23. maaliskuuta 1964) on aktiiviuransa päättänyt suomalainen korkeushyppääjä, joka edusti Multian Jyskettä. Kalevan kisoista Erämies saavutti korkeushypyn hopeaa vuonna 1980 sekä jaetun pronssin vuonna 1981. Lisäksi hän voitti sisäratojen SM-kilpailuista kultaa vuosina 1980 ja 1985, hopeaa vuonna 1982 sekä pronssia vuonna 1981. Ennätyksikseen Erämies hyppäsi ulkoradoilla tuloksen 1,82 metriä (1982) ja hallissa 1,85 metriä (1985). Virallisiin kilpailuihin hän ei ole osallistunut vuoden 1989 jälkeen. == Lähteet == Luokka:Suomalaiset korkeushyppääjät Luokka:Vuonna 1964 syntyneet Luokka:Elävät henkilöt
Armenianjättiputki

pienoiskuva|Armenianjättiputken polttama. Armenianjättiputki (Heracleum sosnowskyi) on sarjakukkaiskasvien (Apiaceae) heimoon kuuluva kasvilaji. Se kuuluu kaukasian- ja persianjättiputken ohella jättiputkiin eli jättiputkiryhmään, jonka lajien erottaminen toisistaan on vaikeaa. Laji on säädetty haitalliseksi vieraslajiksi koko EU:n alueella, ja siksi sen maahantuonti, kasvatus, myynti ja muu hallussapito sekä ympäristöön päästäminen on kielletty. == Ulkonäkö ja koko == Armenianjättiputki on monokarppinen eli kerran kukkiva monivuotinen ruoho, joka kuolee kukittuaan. Se on yleensä yksivartinen ja varsi saattaa olla jopa viisi metriä korkea. Sen lehdet ovat muuntelevia, ja niiden muoto voi vaihdella typäköistä ja leveänpuoleisista lehtiliuskoista kapeisiin ja teräväkärkisiin. Lehtilapa voi olla jopa metrin levyinen. Kukan teriö säteittäinen, valkoinen. terä- ja verholehtiä yleensä viisi. Heteitä on viisi. Emiö yhdislehtinen, kaksivartaloinen, kaksiluottinen. Kukinto on kerrannaissarja, jossa on pienempiä sarjoja 50–120. Pääsarjan suojuslehdet varisevat aikaisin. Kukkii elo-syyskuussa. Sen hedelmä on 9–11 mm pitkä kaksilohkoinen matalaharjuinen lohkohedelmä. Se voi tuottaa jopa 50 000 siementä. Muutoin se muistuttaa ulkoasultaan suuresti yleisintä kaukasianjättiputkea ja sitä harvinaisempaa persianjättiputkea. Suomen luonnossa kasvaa myös alkuperäisiä isoja sarjakukkaiskasveja, mutta ne ovat selvästi jättiputkia pienempiä. == Levinneisyys == Armenianjättiputken alkuperäinen kasvualue sijaitsee Koillis- Turkissa ja Kaukasiassa. Kasvin levinneisyys Suomessa tunnetaan huonosti, mutta sitä arvellaan kuitenkin olevan melko paljon tiedettyä enemmän. Venäjällä ja Virossa se on laajasti levinnyt. == Elinympäristö == Armenianjättiputki viihtyy aurinkoisilla alueilla, ja sen torjuntakeinoksi onkin kaavailtu joskus metsittämistä. == Käyttö == Armenianjättiputkea kehitettiin Euroopassa ja Neuvostoliitossa toisen maailmansodan jälkeen karjalle rehukasviksi. Se sopi kuitenkin huonosti rehuksi, koska kasveja syöneiden eläinten maitoon ja lihaan tuli sivumakua. Vuonna 1957 sitä löydettiin ensimmäisen kerran Virosta, jossa sitä kasvaa nykyisin yleisesti maaseudun karjatilojen läheisyydessä. == Kuvia == Tiedosto:Heracleum sosnowskyi kz1.JPG Tiedosto:Борщевик Сосновского.jpg Tiedosto:Barszcz Sosnowskiego - Łotwa.jpg Tiedosto:Heracl sosnowskyi kz1.jpg Tiedosto:Heracleum sosnowsky Sosnowsky's Hogweed სოსნოვსკის დიყი.JPG Tiedosto:Heracleum Sosnowskyi 002.jpg Tiedosto:Heracleum Sosnowskyi 003.jpg Tiedosto:Heracleum sosnowskyi20090702 101.jpg Tiedosto:Heracleum sosnowskyi20090702 100.jpg Tiedosto:Heracleum sosnowskyi Inflorescences.jpg Tiedosto:Heracl sosn kz5.jpg Tiedosto:Heracl sosnowskyi kz2.jpg Tiedosto:Heracleum sosnowskyi fruit.jpg Tiedosto:Heracl sosnowskyi seeds kz.jpg == Lähteet == == Aiheesta muualla == * Centre for Agriculture and Biosciences International (CABI): Heracleum sosnowskyi (Sosnowskyi's hogweed) Luokka:Ukonputket Luokka:Myrkylliset kasvit
Erja Dahl

Erja Ilona Dahl (o.s. Koivunen, s. 27. tammikuuta 1964 Kokkola) on aktiiviuransa päättänyt suomalainen korkeushyppääjä. Hän edusti uransa aikana Gamlakarleby IF:ä sekä Oulun Pyrintöä ja hänen valmentajanaan toimi Eila Vartiainen. Kalevan kisoista Dahl saavutti korkeushypystä jaetun pronssin vuonna 1981. Ennätyksikseen hän hyppäsi ulkoradoilla tuloksen 1,81 metriä (1985) ja hallissa 1,79 metriä (1981). Virallisiin kilpailuihin Dahl ei ole osallistunut vuoden 1988 jälkeen. == Lähteet == Luokka:Suomalaiset korkeushyppääjät Luokka:Vuonna 1964 syntyneet Luokka:Elävät henkilöt
Elli Hallikainen

Elli Tarja Hannele Hallikainen (ent. Hallikainen-Ranta, s. 24. helmikuuta 1960 Tervola) on suomalainen kestävyysjuoksija. Hän edustaa Lohijärven Kuohua ja hänen valmentajinaan toimivat Kari Sinkkonen ja Klaus Peurla. Hallikainen saavutti aikuisten SM-kilpailuista kultaa maratonilla vuonna 1981. Ennätyksekseen hän on juossut maratonilla ajan 2.49.54 (1981) ja puolimaratonilla ajan 1.22.57 (2003). == Lähteet == Luokka:Suomalaiset kestävyysjuoksijat Luokka:Vuonna 1960 syntyneet Luokka:Elävät henkilöt
Irmeli Ruponen

Eeva Irmeli Ruponen (o.s. Nieminen, s. 24. joulukuuta 1937 Sysmä) on suomalainen kestävyysjuoksija, joka edusti Riihimäen Kiskoa. Ruponen saavutti aikuisten SM-kilpailuista pronssia maratonilla vuonna 1981. Lisäksi hän voitti maastojuoksun SM-kilpailuissa joukkuekilpailun pronssia vuonna 1982. Ennätyksekseen Ruponen juoksi maratonilla ajan 2.47.44 (1984) ja 3 000 metrillä ajan 10.25,84 (1984). == Lähteet == Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1937 syntyneet Luokka:Elävät henkilöt
Tuuli Heinonen

Tuuli Orvokki Heinonen (myöh. Ilmarinen, s. 20. joulukuuta 1956 Vantaa) on aktiiviuransa päättänyt suomalainen pikajuoksija. Uransa aikana hän edusti Korson Kaikua sekä Leppävaaran Sisua ja hänen valmentajanaan toimi Markku Viinanen. Kalevan kisoista Heinonen saavutti 400 metrin juoksusta pronssia vuonna 1977 sekä 400 metrin aitajuoksusta kultaa vuosina 1978 ja 1981. Viestijuoksun SM-kilpailuissa hän oli voittamassa 4 x 400 metrin viestijuoksusta kultaa vuosina 1980 ja 1981 sekä pronssia vuonna 1982 ja 3 x 800 metrin viestijuoksusta kultaa vuonna 1980, hopeaa vuosina 1977, 1979 ja 1981 sekä pronssia vuonna 1976. Sisäratojen SM-kilpailuista Heinonen saavutti hopeaa 400 metriltä vuonna 1979. Ennätyksikseen Heinonen juoksi 100 metrillä 12,8 (1977), 200 metrillä ulkona 25,2 (1978) ja hallissa 27,15 (1983), 400 metrillä ulkona 56,18 (1978) ja hallissa 57,1 (1979), 100 metrin aidoissa 14,6 (1980) ja 400 metrin aidoissa 58,66 (1981). Virallisiin kilpailuihin Heinonen ei ole osallistunut vuoden 1983 jälkeen. == Lähteet == Luokka:Suomalaiset pikajuoksijat Luokka:Suomalaiset pika-aitajuoksijat Luokka:Vuonna 1956 syntyneet Luokka:Elävät henkilöt
Finnish Music Quarterly

Finnish Music Quarterly on vuonna 1985 perustettu suomalainen musiikkilehti, joka kertoo englannin kielellä suomalaisesta musiikkikulttuurista. Vuoden 2015 alusta lukien lehteä on julkaissut Music Finland, minkä lisäksi sen toiminnassa ovat mukana Sibelius-Akatemia, Suomen Säveltäjät ja Muusikoiden liitto. Lehti ilmestyi paperisena 1985–2005, jonka jälkeen sen rinnalla alettiin julkaista verkkoversiota. Vuoden 2022 jälkeen lehteä on julkaistu ainoastaan verkossa. == Lähteet == == Aiheesta muualla == * Finnish Music Quarterly -lehden verkkosivut Luokka:Suomalaiset musiikkilehdet
Home Sweet Home (romaani)

Home Sweet Home on Pekka Aittakummun kirjottama romaani, joka julkaistiin toukokuussa 2017. Romaanin kustantajan, Arktisen Banaanin, mukaan se on ensimmäinen Suomessa julkaistu hometaloromaani. Home Sweet Home kertoo Rajalan perheestä, joka tietämättään ostaa hometalon. == Vastaanotto == Talotekniikka- lehden mukaan Home Sweet Home -romaanissa on hyvän tarinaniskijän tragikoominen, sisäilmaongelmista kärsiviä syvästi ymmärtävä ote. Arkkitehti- lehti arvioi, että romaanissa huumori ja kevyt ote toimivat hyvin yhteen vakavan aiheen kanssa. Sanomalehti Kalevan mukaan teos on tärkeä puheenvuoro ja tuo elämänmakuisesti esille monen ihmisen kokemukset. "Aittakumpu kirjoittaa myötäelävästi ja hauskasti, teksti juoksee jouhevasti eteenpäin." ==Lähteet== Luokka:suomalaiset romaanit Luokka:Vuoden 2017 kirjat
Jyväskylän maaseurakunta

Jyväskylän maaseurakunta oli yksi Suomen evankelis-luterilaisen kirkon seurakunnista, joka yhdistyi vuonn 2009 Jyväskylän kaupunkiseurakunnan ja Korpilahden seurakunnan kanssa Jyväskylän seurakunnaksi. == Historia == Jyväskylä mainittiin rukoushuonekuntana 1660, tästä rukoushuonekunnasta tuli Laukaan kappeli 1693, ja edelleen erillinen seurakunta 1856. Seurakunnan vanha kirkko valmistui 1775.Jussi Jäppinen: Oletko koskaan nähnyt kauniin kaupungin, s. 26 Alue oli Jyväskylän kirkonkylä, kunnes vuonna 1837 sinne perustettiin Jyväskylän kaupunki. Siitä lähtien kun Jyväskylän maalaiskunta perustettiin 1868, Jyväskylän seurakunta, sittemmin nimellä Jyväskylän maaseurakunta, käsitti Jyväskylän maalaiskunnan koko alueen. Aluksi seurakuntaan kuului myös Jyväskylän kaupunki, mutta 1880 kaupunki erotettiin Jyväskylän kaupunkiseurakunnaksi ja siihenastinen Jyväskylän seurakunta sai nimen Jyväskylän maaseurakunta. Sitä mukaa kun osia Jyväskylän maalaiskunnasta liitettiin Jyväskylän kaupunkiin, liitettiin vastaavasti osia Jyväskylän maaseurakunnasta Jyväskylän kaupunkiseurakuntaan, tosin osa kyseisistä seurakunnallisista alueliitoksista tapahtui hieman myöhemmin kuin vastaavat kunnalliset alueliitokset. Myös pääosa Toivakan seurakunnasta erotettiin Jyväskylän maaseurakunnasta. Toisaalta Jyväskylän maaseurakuntaan liitettiin osia Laukaan seurakunnalta vastaavasti kuin Jyväskylän maalaiskuntaan liitettiin osia Laukaasta. Jyväskylän maaseurakunnan edellä mainittu kirkko meni huonoon kuntoon ja purettiin vuonna 1888Jussi Jäppinen: Oletko koskaan nähnyt kauniin kaupungin, s. 44. Seuraava maaseurakunnan kirkko paloi 1918, ja sen korvasi Elsi Borgin suunnittelema Taulumäen kirkko vuonna 1929. Taulumäen kirkko pysyi Jyväskylän maaseurakunnan kirkkona siitä huolimatta, että vuoden 1943 alussa tapahtuneessa alueliitoksessa, joka vastasi vuoden 1941 kunnallista alueliitosta, se jäi kaupunkiseurakunnan alueelle. Myös Jyväskylän maaseurakunnan hautausmaa oli kaupungin ja kaupunkiseurakunnan alueella. Seurakunnan olemassaolon loppuaikoina seurakunnalla oli muitakin kirkkoja kuin Taulumäen kirkko: Antti Eskelisen suunnittelema 1978 valmistunut Palokan kirkko, Armas Lehtisen suunnittelema virallisesti maaliskuussa 1954 käyttöön otettu Vaajakosken kirkko sekä 1957 valmistunut, Olavi Kivimaan suunnittelema Tikkakosken kirkko. Kun Jyväskylän kaupunki- ja maaseurakunta sekä Korpilahden seurakunta yhdistyivät vuoden 2009 alussa, tuli kaupunkiseurakunnan viimeisestä kirkkoherrasta Jukka Keskitalosta Jyväskylän seurakunnan ensimmäinen kirkkoherra mutta Taulumäen kirkosta Jyväskylän seurakunnan pääkirkko. == Papisto == === Kirkkoherrat === * 2005–2008: Arto Viitala == Lähteet == Jyväskylän maalaiskunnan kirja (1977), Jussi T. Lappalaisen kirjoitus pitäjän synty ja aluemuutokset Luokka:Suomen entiset evankelis- luterilaiset seurakunnat Luokka:Jyväskylän maalaiskunta Luokka:Jyväskylän seurakunnat
The Killersin diskografia

Tämä on yhdysvaltalaisen rockyhtye The Killersin diskografia. == Studioalbumit == Vuosi Albumi Listasijoitukset USA UK FIN 2004 Hot Fuss *Julkaistu: 7. kesäkuuta 2004 *Levy-yhtiö: Island 7. 1. 15. 2006 Sam’s Town *Julkaistu: 3. lokakuuta 2006 *Levy-yhtiö: Island 2. 1. 20. 2008 Day & Age *Julkaistu: 24. marraskuuta 2008 *Levy-yhtiö: Island 6. 1. 17. 2012 Battle Born *Julkaistu: 18. syyskuuta 2012 *Levy-yhtiö: Island 3. 1. 10. 2017 Wonderful Wonderful *Julkaistu: 22. syyskuuta 2017 *Levy-yhtiö: Island 1. 1. 16. 2020 Imploding the Mirage *Julkaistu: 21. elokuuta 2020 *Levy-yhtiö: Island - - - 2021 Pressure Machine * Julkaistu: 13. elokuuta 2021 * Levy-yhtiö: Island Listasijoitusten lähde: == Singlet == Vuosi Kappale Albumi 2003 ”Mr. Brightside” Hot Fuss 2004 ”Somebody Told Me” Hot Fuss 2004 ”All These Things That I’ve Done” Hot Fuss 2005 ”Smile Like You Mean It” Hot Fuss 2006 ”When You Were Young” Sam’s Town 2006 ”Bones” Sam’s Town 2007 ”Read My Mind” Sam’s Town 2007 ”For Reasons Unknown” Sam’s Town 2007 ”Shadowplay” Sawdust 2007 ”Tranquilize” Sawdust 2008 ”Human” Day & Age 2008 ”Spaceman” Day & Age 2009 ”The World We Live In” Day & Age 2009 ”A Dustland Fairytale” Day & Age 2012 ”Runaways” Battle Born 2012 ”Miss Atomic Bomb” Battle Born 2012 ”Here with Me” Battle Born 2013 ”Shot at the Night” Direct Hits 2013 ”Just Another Girl” Direct Hits 2016 ”Peace of Mind” Sam’s Town 10th Anniversary Edition 2017 ”The Man” Wonderful Wonderful 2017 ”Run for Cover” Wonderful Wonderful 2018 ”Rut” Wonderful Wonderful 2019 ”Land of the Free” – 2020 "Caution" Imploding the Mirage "Fire in Bone" "My Own Soul's Warning" "Dying Breed" 2021 "Dustland" (featuring Bruce Springsteen) 2022 "Boy" === Joulukappaleet === Vuosi Kappale 2006 ”A Great Big Sled” 2007 ”Don’t Shoot Me Santa” 2008 ”Joseph, Better You than Me” 2009 ”¡Happy Birthday Guadalupe!” 2010 ”Boots” 2011 ”The Cowboys’ Christmas Ball” 2012 ”I Feel It in My Bones” 2013 ”Christmas in L.A.” 2014 ”Joel the Lump of Coal” 2015 ”Dirt Sledding” == Kokoelmat == * * * == Livealbumit == * == EP:t == * === Muut julkaisut === * Move Away (2007) (Spider Man 3 soundtrack) * For Reasons Unknown (2008) (How to Lose Friends & Alienate People soundtrack) * Hotel California (2009) (Rhythms del Mundo Classics) * A White Demon Love Song (2009) (The Twilight Saga: New Moon soundtrack) * Spaceship Adventure (2011) (Yo Gabba Gabba! Music is... Awesome! Volume 3) * Ultraviolet (Light My Way) (2011) (AHK-toong BAY-bi Covered) == Lähteet == diskografia Luokka:Diskografiat
Merja Vuorinen

Merja Hannele Vuorinen (s. 23. huhtikuuta 1959 Helsinki) on aktiiviuransa päättänyt suomalainen pika- ja keskimatkojen juoksija. Hän edusti Leppävaaran Sisua ja hänen valmentajinaan toimivat Virve Mikkola ja Martti Kempas. Kalevan kisoista Vuorinen saavutti 400 metrin juoksusta pronssia vuonna 1981 sekä 800 metrin juoksusta hopeaa vuonna 1979 ja pronssia vuonna 1981. Viestijuoksun SM- kilpailuissa hän oli mukana voittamassa 4 x 400 metrin viestijuoksusta kultaa vuosina 1980 ja 1981 sekä pronssia vuonna 1982 ja 3 x 800 metrin viestijuoksusta kultaa vuonna 1980, hopeaa vuosina 1977, 1979 ja 1981 ja pronssia vuonna 1976. Sisäratojen SM-kilpailuista Vuorinen voitti pronssia 800 metriltä vuonna 1977. Ennätyksikseen Vuorinen juoksi 200 metrillä ajan 25,5 (1979), 400 metrillä ulkona 54,62 (1981) ja hallissa 58,7 (1980), 800 metrillä ulkona 2.05,20 (1981) ja hallissa 2.12,6 (1979), 1 500 metrillä 4.53,1 (1974) sekä 3 000 metrillä 11.47,2 (1977). Virallisiin kilpailuihin Vuorinen ei ole osallistunut vuoden 1983 jälkeen. == Lähteet == Luokka:Suomalaiset pikajuoksijat Luokka:Suomalaiset keskimatkojen juoksijat Luokka:Vuonna 1959 syntyneet Luokka:Elävät henkilöt
FC Baník Ostrava

Football Club Baník Ostrava on jalkapalloseura Ostravan kaupungista. Seura on perustettu syyskuussa 1922. Baník Ostrava pelaa kaudella 2018–2019 Tšekin pääsarjassa Synot ligassa. Tšekin mestaruuden seura on voittanut kertaalleen. Tämä tapahtui vuonna 2004. == Lähteet == Luokka:Tšekkiläiset jalkapalloseurat Luokka:Vuonna 1922 perustetut urheiluseurat Luokka:Ostravan urheilu
Pauli Perttula

Pauli Perttula (s. 10. elokuuta 1954 Kauhava) on aktiiviuransa päättänyt suomalainen pituushyppääjä. Uransa aikana hän edusti Ylihärmän Junkkareita sekä Kauhavan Wisaa ja hänen valmentajanaan toimi Alpo Sihvonen. Kalevan kisoista Perttula saavutti pituushypypn pronssia vuonna 1980. Ennätyksikseen hän hyppäsi ulkoradoilla 7,42 metriä (1980) ja hallissa 7,19 metriä (1981). Virallisiin kilpailuihin hän ei ole osallistunut vuoden 1982 jälkeen. == Lähteet == Luokka:Suomalaiset pituushyppääjät Luokka:Vuonna 1954 syntyneet Luokka:Elävät henkilöt
Jussi Paronen

Jussi Markku Vilho Paronen (s. 4. huhtikuuta 1954 Lauritsala) on aktiiviuransa päättänyt suomalainen kolmiloikkaaja. Hän edusti Lauritsalan Kisaa ja hänen valmentajanaan toimi Hannu Sorsa. Kalevan kisoista Paronen saavutti kolmiloikan pronssia vuosina 1979 ja 1980. Lisäksi hän voitti sisäratojen SM- kilpailuista hopeaa vuonna 1974. Ennätyksikseen Paronen hyppäsi ulkoradoilla 16,22 metriä (1980) ja hallissa 15,56 metriä (1980). Pituushypyn ennätyksekseen hän hyppäsi tuloksen 7,09 metriä (1980). Virallisiin kilpailuihin Paronen ei ole osallistunut vuoden 1981 jälkeen. == Lähteet == Luokka:Suomalaiset kolmiloikkaajat Luokka:Vuonna 1954 syntyneet Luokka:Elävät henkilöt
Seaham

Seaham (aikaisemmin Seaham Harbour) on noin asukkaan kaupunki ja kunta (civil parish) County Durhamin muodollisessa kreivikunnassa ja yhtenäishallintopiirissä Koillis-Englannissa. Vanhasta saksikylästä on enää jäljellä Pyhän Neitsyt Marian kirkko, jonka rakennuttamiseen kuningas Athelstan antoi luvan vuonna 930. Vuonna 1155 Seaham siirtyi kartanon läänitysmaihin. Milbanket myivät 1821 Daldenin ja Seahamin tilat Londonderryn markiisille Charles Stewartille. Londonderryt alkoivat kehittää Seahamista satamakaupunkia ja aloittivat sataman rakentamisen 1828. He rakennuttivat kaupunkiin junaradan ja rupesivat kuljettamaan satamasta hiiltä. Kaupunkiin perustettiin myös kirkkoja ja kouluja. Vuonna 1851 yli 30 prosenttia kaupungin miehistä työskenteli vesiliikenteeseen liittyvissä ammateissa. Seahamin teollisuus kukoisti aina 1880-luvulle. Vuonna 1880 Seahamin hiilikaivoksessa tapahtui räjähdys, jossa kuoli 164 kaivosmiestä. Paikallinen masuuni lopetti toimintansa 1885, Raintonin kaivos 1896, ja samaan aikaan satama alkoi käydä liian pieneksi uusille isommille höyrylaivoille. Laskukautta seurasi pian uusi teollisuuden nousukausi, kun Charles Vane-Tempest-Stewart perusti kaupunkiin muun muassa kaivosyhtiö Londonderry Collieriesin. Samalla satamaa suurennettiin. Asukasluku kasvoi: se oli 15 000 vuonna 1911, kun se oli ollut 10 000 vuonna 1900. Seaham tunnettiin pitkään kaivoskaupunkina, mutta viimeinen kaivos lopetti siellä 1992. == Lähteet == Luokka:Asutut paikat County Durhamissa Luokka:Englannin kaupungit Luokka:Englannin kunnat
James S. A. Corey

James S. A. Corey on tieteiskirjailijoiden Daniel Abraham ja Ty Franck käyttämä salanimi. == Tuotanto == Tuotantoon kuuluu Expanse-kirjasarja, johon perustuu Expanse-televisiosarja. Sarjaan kuuluva Leviathan Wakes on ollut ehdolla parhaan romaanin Hugo-palkinnon saajaksi. == Lähteet == Luokka:Tieteiskirjailijat Luokka:Salanimet Luokka:Expanse
The Strokesin diskografia

Tämä on yhdysvaltalaisen rockyhtye The Strokesin diskografia. == Studioalbumit == Vuosi Albumi Listasijoitukset USA UK FIN 2001 Is This It *Julkaistu: 27. elokuuta 2001 *Levy-yhtiö: RCA, Rough Trade 33. 2. 23. 2003 Room on Fire *Julkaistu: 28. lokakuuta 2003 *Levy-yhtiö: RCA, Rough Trade 4. 2. 25. 2006 First Impressions of Earth *Julkaistu: 3. tammikuuta 2006 *Levy-yhtiö: RCA, Rough Trade 4. 1. 10. 2011 Angles *Julkaistu: 22. maaliskuuta 2011 *Levy- yhtiö: RCA, Rough Trade 3. 4. 31. 2013 Comedown Machine *Julkaistu: 26. maaliskuuta 2013 *Levy-yhtiö: RCA, Rough Trade 10. 10. 48. 2020 The New Abnormal *Julkaistu: 10. huhtikuuta 2020 *Levy-yhtiö: RCA, Cult Records 8. 3. – Listasijoitusten lähde: ==Singlet== Vuosi Kappale Albumi 2001 ”Hard to Explain” Is This It 2001 ”Last Nite” Is This It 2001 ”Someday” Is This It 2003 ”12:51” Room on Fire 2004 ”Reptilia” Room on Fire 2004 ”The End Has No End” Room on Fire 2005 ”Juicebox” First Impressions of Earth 2006 ”Heart in a Cage” First Impressions of Earth 2006 ”You Only Live Once” First Impressions of Earth 2011 ”Under Cover of Darkness” Angles 2011 ”Taken for a Fool” Angles 2013 ”One Way Trigger” Comedown Machine 2013 ”All the Time” Comedown Machine 2020 ”At the Door” The New Abnormal 2020 ”Bad Decisions” The New Abnormal 2020 ”Brooklyn Bridge to Chorus” The New Abnormal == EP:t == EP Julkaistu The Modern Age 29. tammikuuta 2001 Future Present Past 3. kesäkuuta 2016 == Musiikkivideot == * Last Nite (2001) * The Modern Age (2002) * Hard to Explain (2002) * Someday (2002) * 12:51 (2003) * Reptilia (2004) * The End Has No End (2004) * Juicebox (2005) * Heart in a Cage (2006) * You Only Live Once (2006) * You Only Live Once (second version) (2007) * Under Cover of Darkness (2011) * Call Me Back (2011) * Taken for a Fool (2011) * All the Time (2013) * Threat of Joy (2016) * At the Door (2020) * Bad Decisions (2020) == Lähteet == diskografia Luokka:Diskografiat
Ty Franck

Ty Franck (s. 18. toukokuuta 1969) on yhdysvaltalainen kirjailija, joka yhdessä Daniel Abrahamin kanssa julkaisee salanimellä James S. A. Corey. Franck on yhdessä Abrahamin kanssa julkaissut Expanse-kirjasarjaa ja ovat mukana myös kirjasarjan pohjalta tehtävän Expanse-televisiosarjan teossa. == Tuotanto == === The Expanse === == Lähteet == Luokka:Yhdysvaltalaiset tieteiskirjailijat Luokka:Vuonna 1969 syntyneet Luokka:Elävät henkilöt Luokka:Expanse
Syyria Turkvision laulukilpailussa

Syyria on osallistunut Turkvision laulukilpailuun kerran, vuonna 2015 == Historia == === 2015 === Turkmenistan osallistui ensimmäistä kertaa vuoden 2015 Turkvision laulukilpailuun, joka pidettiin Istanbulissa Turkissa. Edustajaksi valittiin Adil Şan kappaleella "Geliş". Finaalissa hän sai 165 pistettä ja sijoittui viidenneksi. == Kilpailijat == ;Värien selitykset Vuosi Artisti(t) Kieli Kappale Sija Pisteet Semif. Pisteet 2015 Adil Şan Turkki ”Geliş” 5 192 colspan="2" 2016 colspan="7" == Lähteet == Luokka:Maat Turkvision laulukilpailussa Turkvision
Länsi-Teiskon rukoushuone

Länsi-Teiskon rukoushuone on Ylöjärven seurakunnalle kuuluva kirkko/rukoushuone entisen Kurun kunnan Länsi-Teiskossa, noin 37 kilometriä Ylöjärven kirkolta. Kurun kirkolle matkaa on vajaa 20 kilometriä. Länsi-Teisko liittettiin Teiskosta osaksi Kurua vuonna 1954. Kulmakunnan asukkaat olivat puuhanneet omaa kirkkoa jo 1920-luvulla. Viereinen hautausmaa perustettiin vuonna 1924, jolloin rakennettiin myös sen viereinen kappeli. Kellotapuli rakennettiin korkean kallion laelle vuonna 1928. Kirkon rakentamista vauhdittamaan perustettiin Länsi-Teiskon Kirkkoyhdistys vuonna 1948 ja vuonna 1959 toimitettiin rakennuspuiden keräys alueen taloilta. Kirkon suunnittelutyö annettiin arkkitehti Mikael Nordenswanin tehtäväksi. Projekti kuitenkin keskeytyi rahojen loppumisen vuoksi. Kirkon sijaan päätettiin rakentaa vähäisempi rukoushuone, jonka piirustukset laati Martti Peltomaa. Piispa Erkki Kansanaho vihki rakennuksen 29. syyskuuta 1966. Seuraavana vuonna kirkkoyhdistys lahjoitti kaikki varansa ja kiinteän omaisuutensa Kurun seurakunnalle. ==Kuvia== File:LT vanha kappeli.jpg|thumb|Länsi-Teiskon vanha kappeli vuodelta 1924 File:Kurun uhrit.jpg|thumb|S/S Kurun onnettomuuden uhrit Länsi-Teiskon hautausmaalla == Lähteet == Luokka:Ylöjärven kirkkorakennukset Luokka:Kuru Luokka:Suomen puukirkot
Harri Jauhiainen

Harri Johannes Jauhiainen (s. 24. helmikuuta 1951 Joensuu) on aktiiviuransa päättänyt suomalainen aitajuoksija, joka edusti Heinolan Iskua. Kalevan kisoista Jauhiainen saavutti 400 metrin aitajuoksusta hopeaa vuonna 1980 ja pronssia vuonna 1977. Viestijuoksun SM-kilpailuissa hän oli mukana voittamassa pronssia 4 x 400 metrin viestijuoksusta vuonna 1977. Ennätyksekseen pitkissä aidoissa Jauhiainen juoksi ajan 51,74 (1980). Virallisiin kilpailuihin hän ei ole osallistunut vuoden 1988 jälkeen. Jauhiainen kilpaili myös vammaisurheilussa käsiamputoitujen sarjassa. Hän saavutti Paralympialaisista 1980–1988 eri juoksumatkoilta kuusi kultaa ja kaksi hopeaa sekä kiekonheitosta kaksi pronssia. Hänelle myönnettiin Pro Urheilu -tunnustuspalkinto vuonna 2010. == Lähteet == Luokka:Suomalaiset paralympiavoittajat Luokka:Suomalaiset 400 metrin aitajuoksijat Luokka:Suomalaiset vammaisurheilijat Luokka:Vuonna 1951 syntyneet Luokka:Elävät henkilöt
Sandžak Turkvision laulukilpailussa

Sandžak on osallistunut Turkvision laulukilpailuun kerran, vuonna 2015 == Historia == === 2015 === Sandžak osallistui ensimmäistä kertaa vuoden 2015 Turkvision laulukilpailuun, joka pidettiin Istanbulissa Turkissa. Edustajaksi valittiin Almedin Varošanin kappaleella "Trag". Finaalissa hän sai 140 pistettä ja sijoittui viidenneksitoista. == Kilpailijat == ;Värien selitykset Vuosi Artisti(t) Kieli Kappale Sija Pisteet Semif. Pisteet 2015 Almedin Varošanin Bosnia, Serbia ”Trag” (Траг) 15 140 colspan="2" 2016 colspan="8" == Lähteet == Luokka:Maat Turkvision laulukilpailussa Turkvision
Raili Perkola

Raili Helena Perkola (o.s. Tahvanainen, s. 8. helmikuuta 1960 Lieksa) on aktiiviuransa päättänyt suomalainen aitajuoksija. Uransa aikana hän edusti Lauttakylän Pyryä sekä Leppävaaran Sisua ja hänen valmentajanaan toimi Jukka Kivimäki. Kalevan kisoista Perkola saavutti 400 metrin aitajuoksusta pronssia vuonna 1980. Viestijuoksun SM-kilpailuissa hän oli mukana voittamassa 4 x 400 metrin viestijuoksusta kultaa vuosina 1980 ja 1981 sekä pronssia vuonna 1982 ja 3 x 800 metrin viestijuoksusta kultaa vuonna 1980 ja hopeaa vuonna 1981. Ennätyksekseen pitkissä aidoissa Perkola juoksi ajan 60,17 (1980). Virallisiin kilpailuihin hän ei ole osallistunut vuoden 1982 jälkeen. == Lähteet == Luokka:Suomalaiset 400 metrin aitajuoksijat Luokka:Vuonna 1960 syntyneet Luokka:Elävät henkilöt
Hammassuoja

Hammassuoja on U:n mallinen muovikappale, joka estää hampaita kolahtamasta yhteen ja täten suojaa hammasvaurioiden syntymistä. Urheilussa hammassuojia käytetään suojaamaan hampaita kontaktilajeissa. Suoja muotoillaan käyttäjälleen sopivaksi. Hammassuojan tulisi pysyä paikoillaan myös suun ollessa auki. ==Ominaisuudet== Hammassuoja muotoillaan aina yksilöllisesti. Kaupasta ostettavia muovisia hammassuojia muotoillaan asettamalla ne hetkeksi kuumaan veteen, jonka jälkeen ne asetetaan ylähampaisiin. Suoja muotoutuu istuvaksi imemällä ilma suojan ja hampaiden välistä pois ja painelemalla kielellä suoja tiukasti kiinni ikeniä vasten. Muotoilun voi tarpeen tullen toistaa lämmittämällä hammassuoja uudelleen. Hampaista otettavan muotin avulla tehty hammassuoja on huomattavasti kalliimpi kuin kaupasta ostettu. Uniikit hammassuojat ovat käyttäjäystävällisempiä ja suojaavat edestä tulleita iskuja paremmin. Hampaiden muotin pohjalta tehtyä suojaa suositellaan aikuisille käyttäjille, joiden hampaisto ei enää kehity. == Lähteet == == Aiheesta muualla == Luokka:Suojavarustus Luokka:Urheiluvaatteet
Eero Haapala (jalkapalloilija)

Eero Mikael Haapala (s. 28. huhtikuuta 1996 Helsinki) on suomalainen jalkapalloilija, joka edustaa kaudella 2017 Uudenmaan Nelosessa pelaavaa FC Espoon reservijoukkuetta. Hän on pelipaikaltaan keskuspuolustaja. Haapala on aiemmin urallaan pelannut kasvattajaseuransa FC Hongan riveissä muun muassa Veikkausliigaa. == Varhainen ura == Haapala aloitti uransa espoolaisessa FC Kasiysissä 6-vuotiaana. Pelattuaan seurassa kaksi vuotta hän siirtyi FC Honkaan. == FC Honka == Haapala edusti juniorivuosinaan FC Honkaa muun muassa B- sekä A-poikien SM-sarjoissa. Lisäksi hän pelasi Kakkosta Pallohongan paidassa kausina 2013–2015. Pääsarjatasolla Haapala debytoi 31. elokuuta 2014 kotiottelussa Vaasan Palloseuraa vastaan. Ottelu päättyi FC Hongan 1–2-tappioon, ja Haapala pelasi ottelussa 44 minuuttia. Haapala pääsi edustusjoukkueen mukaan toistamiseen 14. syyskuuta Rovaniemen Palloseuran vieraana. Rovaniemen keskuskentällä pelattu ottelu päättyi isäntien 2–1-voittoon. Haapala vaihdettiin ottelussa kentälle ensimmäisen puoliajan loppupuolella. FC Honka sijoittui Veikkausliigassa 11:ksi, ja säilytti sarjapaikkansa. Seuralla ei kuitenkaan ollut resursseja hakea liigalisenssiä ensi kaudelle, ja FC Hongan edustusjoukkueen vuodet Veikkausliigassa päättyivät. Edustusjoukkue aloitti kauden päätteeksi yhteistyön liikuntapalveluyritys Esportin kanssa, ja sai farmijoukkueensa sarjapaikan Kakkosesta seuraavalle kaudelle. Kaudella 2015 Haapala esiintyi neljässä edustusjoukkueen ottelussa, joista kolmessa hän pelasi täydet minuutit. Kausi päättyi espoolaisten osalta suureen pettymykseen, sillä ylivoimaisesta lohkovoitostaan huolimatta joukkue hävisi Ykkösen nousukarsinnassa Kokkolan Palloveikoille yhteismaalein 1–2. Haapala teki todellisen läpimurron edustusmiehistöön kaudella 2016. Hän pelasi kahdeksassa Kakkosen ottelussa, ja viimeisteli niissä kaksi maalia. Kausi jäi kuitenkin lyhyeksi, sillä Haapala aloitti varusmiespalveluksen Kaartin jääkärirykmentissä 4. heinäkuuta 2016, eikä pelannut sittemmin edustusjoukkueen otteluissa. == FC Espoo == Haapala siirtyi FC Espoon reservijoukkueeseen tammikuussa 2017. Hän on pelannut Uudenmaan Nelosessa 12:ssa sarjaottelussa, ja onnistunut maalinteossa kahdeksan kertaa. == Muuta == Haapala edusti Kaartin jääkärirykmenttiä sotilaiden SM-kilpailuissa Tampereella 23.–26. elokuuta 2016. Kaartin jääkärirykmentti voitti turnauksen finaalissa Karjalan lennoston lukemin 2–0, ja juhli kultaa häviämättä otteluakaan. == Lähteet == *https://www.palloliitto.fi/tulospalvelu/pelaaja&58618 Luokka:Elävät henkilöt Luokka:Vuonna 1996 syntyneet Luokka:Suomalaiset jalkapalloilijat
Cobden–Chevalierin kauppasopimus

Cobden–Chevalierin kauppasopimus on vuonna 1860 Ison-Britannian ja Ranskan välillä solmittu sopimus, jonka niin sanottu suosituimmuuslause edisti merkittävästi vapaakauppaa ja alhaista tullisuojelua. Suosituimmuuslausekkeen (most favored nation clause) soveltaminen laajeni pian eri valtioiden välisiin kauppasopimuksiin. Se on siitä lähtien ollut keskeinen ulkomaankauppapoliittinen väline. Lausekkeen mukaan maan A maalle B myöntämä suosituimmuusasema merkitsee, että jos maa A antaa jonkin kauppaedun, yleensä tullialennuksen, maalle C, tämä etu koskee siten ilman eri sopimusta myös maan B tuotteita. Vuoteen 1908 mennessä Isolla-Britannialla oli tällainen sopimus jo 46 valtion kanssa, ja se käsitti myös siirtomaissa valmistettuja tuotteita. Saksalla ja Ranskalla oli sopimuksia jonkin verran vähemmän. == Lähteet == Luokka:Kansainvälinen kauppa Luokka:Ranskan ulkopolitiikka Luokka:Yhdistyneen kuningaskunnan poliittinen historia Luokka:Yhdistyneen kuningaskunnan ulkopolitiikka Luokka:1860 Luokka:1800-luvun kansainväliset sopimukset
Turkvision laulukilpailu 2015

Turkvision laulukilpailu 2015 () oli järjestyksessään kolmas Turkvision laulukilpailu. Se järjestettiin Istanbulissa, Turkissa 19. joulukuuta 2015. Siihen osallistui 21 maata tai aluetta, joissa asuu paljon turkkilaisia tai puhutaan turkkilaista kieltä. Sandžak ja Syyria osallistuivat kilpailuun ensi kertaa. Kosovo, Pohjois-Kypros sekä Valko-Venäjä palasivat kilpailuun vuoden tauon jälkeen. Sen sijaan Baškortostan, Hakassia, Kabardi-Balkaria ja Karatšai-Tšerkessia, Krim, Moskovan alue, Sahan tasavalta, Tatarstan, Turkmenistan sekä Tuva vetäytyivät kilpailusta. == Tapahtumapaikka == 22\. marraskuuta 2014 ilmoitettiin, että vuoden 2015 Turkvision laulukilpailu tultaisiin järjestämään Maryssa, Turkmenistanissa. Kuitenkin 21. helmikuuta 2015 ilmoitettiin että isäntäkaupunki vaihtuisi Marysta pääkaupunki Ašgabatiin. Vuoden 2015 elokuun lopussa ilmoitettiin kuitenkin, että kilpailu siirrettäisiin Turkin Istanbuliin. Yahya Kemal Beyatli Cultural Centre valittiin vuoden 2015 kilpailun tapahtumapaikaksi. Tapahtumapaikan kapasiteetti on 10 000 ihmistä. == Formaatti == Tosin kuin kaksi edellistä vuotta vuoden 2015 kilpailu koostui pelkästä 19. joulukuuta järjestetystä finaalista. Kaikki 21 osallistujaa kilpailivat finaalissa, josta yksi julistettiin voittajaksi. == Maiden raatilaiset == Jokaista maata edusti yksi raatilainen: * - Avni Qahili * - Isa Melikov * - Ahmed Švrakić * - Erhan Hüseyin * - Piotr Petkovic * - Afik Novruzov * - Yalman Hacarov * - Mesut Barış * - Bolat Mazhagulov * - Kanatbek Kultaev * - Reşit İsmet Krüezi * Makedonia - Sedat Azizoglu * Pohjois-Kypros - Ertan Birinci * - Nejat Sali * - Volkan Gucer * Sandžak - Mavric Deniz * - Ömer Gürcan * - Cengiz Erdem * - Madejda Malenkova * - Çokay Koçar * - Gunesh Abasova == Osallistujat == Kilpailuun osallistui 21 valtiota ja aluetta. === Finaali === Nro Maa/alue Kieli Artisti(t) Kappale Sija Pisteet 01 Turkki Derija Kaptan "Sessiz Çiğlik" 11 153 02 Turkki Xhoi Bejko & Visar Rexhepi "Adi Hasret" 8 154 03 Azeri Mehman Tağiyev "İstanbul" 7 155 04 Azeri Aleksandra Kazimova "Azadliq" 20 126 05 Bosnia Adis Škaljo "Pa šta" 12 153 06 Turkki Big Star Life "İstanbuldayiz" 6 162 07 Azeri Anar Askerov "Tenha Yürek" 16 138 08 Turkki Oğuz Sirmali "Serenat" 17 137 09 Azeri Reza Esbilani "Menim Arzum" 19 131 10 Kazakki Orda "Olay emes" (Олай емес) 2 185 11 Azeri Jiidesh İdirisova "Kim bilet" (Ким билет) 1 194 12 Turkki Tolga Kazaz "Sevmek Günah Midir?" 14 141 13 Pohjois- Kypros Turkki İpek Amber "Sessiz Gidiş" 9 154 14 Makedonia Turkki Kaan Mazhar "Böyle Olmamaliydi" 4 165 15 Turkki Valentin Ormanji "Sev Beni Sev" 10 154 16 Uzbekki KaaPlya & Hurdona "Azadlik" 21 119 17 Turkki Edvin Eddy "Seviyorum Anlasana" 18 134 18 Sandžak Serbia, bosnia Almedin Varošanin "Trag" (Траг) 15 140 19 Turkki Adil Şan "Geliş" 5 165 20 Turkki Görkem Durmaz "Hirçin Sular" 3 175 21 Gagauzi Anna Mitioglo "Baaşla bana" 13 148 == Lähteet == Luokka:Turkvision laulukilpailu Luokka:Istanbulin historia Luokka:Vuoden 2015 musiikki
The Modern Age

The Modern Age on yhdysvaltalaisen rockyhtye The Strokesin ensimmäinen EP- levy, joka julkaistiin tammikuussa 2001. EP sisältää kolme kappaletta, ”The Modern Age”, ”Last Nite” ja ”Barely Legal”, jotka kaikki julkaistiin myös samana vuonna ilmestyneellä yhtyeen debyyttialbumilla Is This It. == Kappaleet == == Arvostelut == * AllMusic: == Lähteet == Luokka:Vuoden 2001 EP:t Luokka:The Strokesin albumit
Museoiden yö

pienoiskuva|Ihmisiä jonottamassa Museoiden yöhön Varsovassa vuonna 2013. Museoiden yö on Keski-Euroopasta lähtöisin oleva kulttuuritapahtuma, jossa jonkin kaupungin tai alueen museot ovat avoinna yömyöhään. Museoiden lisäksi mukana voi olla myös muita instituutioita ja kulttuurikohteita. Kohteisiin on joko ilmainen sisäänpääsy tai niillä on käytössä yhteinen pääsylippu. Kävijöille tarjotaan esimerkiksi opastuksia ja erikoisohjelmaa. Ensimmäinen Museoiden yö () järjestettiin Berliinissä vuonna 1997. Tapahtumaidea on sen jälkeen levinnyt muihinkin maihin ja eri maanosiin. Ranskan kulttuuri- ja viestintäministeriö lanseerasi vuonna 2005 yhteiseurooppalaisen Museoiden yön (), jota vietetään nykyisin useissa Euroopan maissa kansainvälistä museopäivää (18. toukokuuta) lähimpänä lauantaina. == Museoiden yö Suomessa == === Tampereella === Museoiden yö -tapahtumia on järjestetty Tampereella vuodesta 2008 lähtien. Tapahtuma on ajoittunut toukokuuhun, ja siihen ovat osallistuneet muun muassa Amurin työläismuseokortteli, Emil Aaltosen museo, Grafiikanpaja Himmelblau, Lastenkulttuurikeskus Rulla, Lauri Viita -museo, Lenin-museo, Museo Milavida, Museokeskus Vapriikki, Muumimuseo, Palomuseo, Sara Hildénin taidemuseo, Suomen nyrkkeilymuseo, Taidekeskus Mältinranta, Tampereen taidemuseo ja Työväenmuseo Werstas. Yhteistyökumppanina on toiminut Tampereen seudun joukkoliikenne, joka on kuljettanut museokävijöitä bussilla kohteiden välillä. Yhden illan aikana on kertynyt lähes 10 000 museokäyntiä. Tapahtumaan on ollut pääsymaksu.Tampereen Museoiden yö Twitterissä. Viitattu 3.5.2020. Vuosina 2020–2021 Museoiden yötä ei järjestetty koronaviruksen vuoksi.Tampereen Museoiden yö Facebookissa 13.3.2020. Viitattu 3.5.2020. === Muualla === Mikkelissä Museoiden yö on kuulunut syyslomaviikon ohjelmaan vuodesta 2016 alkaen. Ensimmäisellä kerralla käyntikohteita oli kolme: Kivisakasti, Päämajamuseo ja Taidemuseo. Myöhemmin mukana ovat olleet myös Jalkaväkimuseo, Mikkelin valokuvakeskus, Pyhän ylienkeli Mikaelin kirkko, Sodan ja rauhan keskus Muisti ja Suur-Savon museo. Tapahtumaan osallistuminen on ollut pääosin maksutonta, ja museokäyntejä on ollut yhden illan aikana jopa yli 11 000\. Syksyn 2020 tapahtuma peruttiin koronaepidemian takia. Riihimäellä Museoiden yö -tapahtuma on järjestetty vuosina 2010–2019. Museoiden öitä on ollut useana vuonna myös Lappeenrannassa ja Porissa. == Katso myös == * Taiteiden yö == Lähteet == == Aiheesta muualla == * Museoiden yö Tampereella * Museoiden yö Mikkelissä Luokka:Museologia Luokka:Kulttuuritapahtumat Luokka:Berliinin kulttuuri Luokka:Lappeenrannan tapahtumat Luokka:Mikkelin tapahtumat Luokka:Porin tapahtumat Luokka:Tampereen tapahtumat
Tapio Kolunsarka

Tapio Kolunsarka (s. 1975) on Ramirentin entinen toimitusjohtaja, joka oli toimessa elokuusta 2016 vuoden 2019 loppuun. == Ura == Kolunsarka on valmistunut diplomi-insinööriksi Helsingin teknillisestä korkeakoulusta ja kauppatieteiden maisteriksi Helsingin Kauppakorkeakoulusta. Hän on toiminut urallaan McKinsey & Companyssa konsulttina (2000-2002) ja vuosina 2002-2008 useissa johtavissa tehtävissä metsäyhtiö UPM:n tarralaminaattiyksikössä Raflatacissa Suomessa ja Yhdysvalloissa. Vuonna 2008, jolloin UPM Raflatacin palveluksessa oli 2600 työntekijää, ja sen liikevaihto oli noin miljardi euroa, hän alkoi johtaa yksikön Euroopan liiketoimintoja, vuonna 2011 hänen vastuulleen tuli koko UPM Raflatac EMEA -liiketoiminta-alue. Vuosina 2013-2016 hän toimi UPM Raflatacin varatoimitusjohtajana ja johtoryhmän jäsenenä. Ramirentillä hänen työsuhteensa alkoi toukokuussa 2016, jolloin hän alkoi työskennellä yhdessä Magnus Rosénin kanssa, jonka paikan Ramirentin toimitusjohtajana hän peri elokuussa 2016. == Lähteet == ==Aiheesta muualla== *Tapion Kolunsaran LinkedIn-profiili Luokka:Suomalaiset yritysjohtajat Luokka:Vuonna 1975 syntyneet Luokka:Elävät henkilöt
Rough Trade Records

Rough Trade Records on brittiläinen itsenäinen levy-yhtiö. Sen perusti Geoff Travis vuonna 1978. Tunnetuimpia Rough Tradelle levyttäneitä artisteja ovat muun muassa The Smiths, Robert Wyatt, The Libertines, Scritti Politti ja The Strokes. ==Lähteet== Luokka:Brittiläiset levy-yhtiöt
Future Present Past

Future Present Past on yhdysvaltalaisen rockyhtye The Strokesin toinen EP- levy, joka julkaistiin kesäkuussa 2016. EP sisältää kolme uutta kappaletta, ”Drag Queen”, ”OBLIVIUS” ja ”Threat of Joy”, ja rumpali Fabrizio Morettin remixin kappaleesta ”OBLIVIUS”. == Kappaleet == == Arvostelut == * AllMusic: * NME: == Lähteet == Luokka:Vuoden 2016 EP:t Luokka:The Strokesin albumit
Tanskan Intian rupia

Tanskan Intian rupia oli Tanskan Intian valuutta. Kun Tanskan Intia tuli osaksi Brittiläistä Intiaa vuonna 1845, muuttui maan valuutta Tanskan Intian rupiasta Intian rupiaksi. Luokka:Aasian rahayksiköt Luokka:Historialliset rahayksiköt
Marianas Rest

Marianas Rest on Kotkassa vuonna 2013 perustettu, melodista doom metallia soittava yhtye. Yhtye julkaisi vuonna 2014 samannimisen demon. Vuonna 2016 yhtye julkaisi ensimmäisen pitkäsoittonsa Horror Vacui. Yhtye on käynyt kiertueella Dark Tranquillityn kanssa. Yhtye ilmoitti vuoden 2018 huhtikuussa, että toinen albumi tulee kantamaan nimeä Ruins. Helmikuussa 2019 yhtye ilmoitti levyn julkaistavan saman vuoden huhtikuun lopulla. Levyn julkaisijana toimi Inverse Records. == Historia == Marianas Rest perustettiin vuonna 2013 Kotkassa. Yhtye levytti ensimmäisen demonsa 2014, ja pian tämän jälkeen yhtyeeseen liittyi Aapo Koivisto, joka soittaa myös Omnium Gatherumissa. Helmikuussa 2017 yhtyeen basisti Harri ”Hade” Vainio ilmoitti jättävänsä yhtyeen henkilökohtaisista syistä. Päivä ilmoituksen jälkeen yhtye ilmoitti löytäneensä uuden basistin, Niko Lindmanin. == Jäsenet == * Nico Mänttäri – kitara (2013–) * Harri Sunila – kitara (2013–) * Nico Heininen – rummut (2013–) * Niko Lindman – basso (2017–) * Jaakko Mäntymaa – laulu (2013–) * Aapo Koivisto – kosketinsoittimet (2015–) === Entiset jäsenet === * Harri Vainio – basso (2013–2017) == Diskografia == === Albumit === * Horror Vacui (2016) * Ruins (2019) * Fata Morgana (2021) * Auer (2023) === Demot === * Marianas Rest (2014) == Lähteet == == Aiheesta muualla == * Yhtyeen kotisivut * Yhtyeen Facebook Luokka:Suomalaiset doom metal -yhtyeet
Antinoeis

Antinoeis () oli antiikin Ateenan kaupunginosa ja Hadrianis-fyleen kuulunut Attikan demos. Se kuului fylen asty-trittykseen eli kaupunkialueen demoksiin. Demoksen sijaintipaikkaa ei tunneta varmuudella, mutta se sijaitsi mitä ilmeisimmin Rooman keisari Hadrianuksen rakennuttaman ”uuden Ateenan” alueella eli kaupungin itäosassa, Olympoksen Zeuksen temppelin suunnassa. Uusi kaupunginosa tunnettiin myös nimellä Hadrianopolis. Demos perustettiin roomalaisella kaudella. Ateenalaiset olivat jo aiemmin vuonna 127/128 jaa. halunneet kunnioittaa Hadrianusta antamalle tälle oman, uuden fylen Hadrianis. Tuolloin fyleen siirrettiin joukko vanhoja demoksia. Vuonna 130 jaa. Hadrianuksen rakastetun Antinooksen kuoleman jälkeen fyleen lisättiin kokonainen uusi demos, joka nimettiin Antinooksen mukaan. Demoksen edustajamäärää Ateenan bulessa eli neuvostossa ei tiedetä. Demoksen kansalaisesta käytettiin demonyymiä Antinoeus (). == Lähteet == Luokka:Antiikin Attikan demokset
Apollonieis

Apollonieis () oli antiikin aikainen Attalis-fyleen kuulunut Attikan eli Ateenan kaupunkivaltion muodostaneen alueen demos. Demoksen sijaintipaikkaa tai sen trittystä ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä. Demos perustettiin hellenistisellä kaudella vuonna 201/200 eaa. Tuolloin ateenalaiset halusivat kunnioittaa Pergamonin kuningasta Attalos I:tä antamalla tälle oman, uuden fylen nimeltä Attalis. Fyleen siirrettiin joukko vanhoja demoksia, ja samalla siihen luotiin yksi uusi demos eli Apollonieis. Se nimettiin Attaloksen puolison Apolloniksen mukaan. Demoksella oli viisi edustajaa Ateenan bulessa eli neuvostossa. Demoksen kansalaisesta käytettiin demonyymiä Apollōnieus (). == Lähteet == Luokka:Antiikin Attikan demokset
Berenikidai

Berenikidai (, ) oli antiikin aikainen Ptolemais-fyleen kuulunut Attikan eli Ateenan kaupunkivaltion muodostaneen alueen demos. Berenikidain sijaintipaikkaa tai sen trittystä ei tunneta varmuudella, koska sitä ei kuvata antiikin säilyneessä kirjallisuudessa. Demos saattoi sijaita jossakin Eleusiin suunnassa, koska sieltä päin on löydetty demoksen mainitsevia kirjoituksia hautakivissä. Demos perustettiin hellenistisellä kaudella vuonna 224/223 eaa. Tuolloin ateenalaiset halusivat kunnioittaa Egyptin kuningasta Ptolemaios III Euergetestä antamalla tälle oman, uuden fylen nimeltä Ptolemais. Fyleen siirrettiin joukko vanhoja demoksia, ja samalla siihen luotiin yksi uusi demos eli Berenikidai. Demos nimettiin Ptolemaioksen puolison kuningatar Bereniken mukaan. Demoksella oli yksi edustaja Ateenan bulessa eli neuvostossa. Demoksen kansalaisesta käytettiin demonyymiä Berenikidēs (). == Lähteet == Luokka:Antiikin Attikan demokset
Hamaksanteia

Hamaksanteia (, ) oli antiikin aikainen Hippothontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty- trittykseen eli kaupunkialueen demoksiin. Hamaksanteian sijaintipaikkaa ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä Hamaksanteieus () tai Hamaksanteus (). == Lähteet == Luokka:Antiikin Attikan demokset
Hekale

Hekale (, ) oli antiikin aikainen alun perin Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin. Hekale sijaitsi todennäköisesti lähellä Marathonia, sillä kreikkalaisessa mytologiassa sen sanottiin saaneen nimensä naisesta, joka majoitti Theseuksen luokseen kun tämä jahtasi aluetta riivannutta Marathonin härkää. Demoksen oletetaan sijainneen koilliseen nykyisestä Stamátasta. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Leontis ja sillä oli kaksi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 224/223 eaa. Ptolemais-fyleen. Demoksen kansalaisesta käytettiin demonyymiä Hekaleios () tai Hekalēthen (). Hekalessa oli Zeus Hekaleioksen pyhäkkö. == Lähteet == Luokka:Antiikin Attikan demokset Luokka:Diónysos
Hermos

Hermos (, ) oli antiikin aikainen Akamantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty- trittykseen eli kaupunkialueen demoksiin. Hermos sijaitsi Ateenasta Eleusiihin johtaneen Pyhän tien varrella Kefissos-joen ja Poikilon-vuorella sijaineen Pythionin Apollonin temppelin välisellä alueella. Sijaintipaikka on suunnilleen nykyisen Chaïdárin kaupungin tienoilla. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä Hermeios (). Hermoksessa oli Harpaloksen puolison Pythonikeen muistomerkki. == Lähteet == Luokka:Antiikin Attikan demokset Luokka:Chaïdári
Hestiaia

Hestiaia (, ) eli Histiaia () oli antiikin aikainen Aigeis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty-trittykseen eli kaupunkialueen demoksiin. Hestiaian oletetaan sijainneen Ateenan koillispuolella suunnilleen nykyisen Agía Paraskevín kaupungin Tsakóksen tienoilla. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli yksi edustaja Ateenan bulessa eli neuvostossa. Demoksen kansalaisesta käytettiin demonyymiä Hestiaiothen (). == Lähteet == Luokka:Agía Paraskeví (Attika) Luokka:Antiikin Attikan demokset